Dæhlies Northug-råd: Si nei til det meste
Dæhlie vet alt om dette. Da han var på sitt beste på 1990-tallet, med suksess i tre OL på rad, i Albertville, Lillehammer og Nagano, strømmet naturlig nok tilbudene og forespørslene på. – Det var ikke måte på hvor mange lakseelver jeg kunne besøkt. Hvor mange kjøpesentre jeg kunne åpnet. Hvor mange foredrag jeg kunne holdt. Og det er fristende. Men belastningen blir ofte større enn gleden. Avstander, reiser, alt tar på. Og det er her populære utøvere må passe på, sier Dæhlie til VG.Han er ekstremt imponert over det Petter Northug fikk til under årets ski-VM i Falun . Og han mener Northug bare er en «guttunge» ennå, en utøver som kan fortsette å hente medaljer i mange år fremover. Hvis motivasjonen er der. – Det er ikke alltid så lett å si nei til ting. Og det er her faren ligger. Den dagen innbydelsene frister mer enn de fem-seks treningstimene som skal til for å være best mulig forberedt, da er det trøbbel, mener Dæhlie.Nå er det nettopp Dæhlie som står mellom Northug og toppen av medaljehaugen. Bare Dæhlie har flere gullmedaljer i VM og OL enn Petter Northug blant mannlgie langrennsløpere nå. Kan Northug ta igjen Dæhlie? – Det er klart han kan det. Det er jo bare noen gullmedaljer i neste OL det, så er Petter Northug forbi meg, sier Bjørn Dæhlie – som ikke ser noen grunn til at det ikke skal skje. Og det er nettopp OL som fort kan være den store motivasjonsfaktoren for Norges firedobbelte VM-vinner fra Falun . – Petter har imponert voldsomt. Og det er ekstra moro at han har kommet så sterkt tilbake etter det han har vært gjennom, mener Dæhlie. Dæhlie var selv en mester i å ta seg helt ut i løpene. Som Northug. Ser den gamle mesteren noe av seg selv i Northug som skiløper? – Det er noen likheter der ja. Vi er begge gode til å ta oss ut, sier Bjørn Dæhlie.
Fra den gamle skikongen til den nye: – Nå kommer det ekstremt mange tilbud om å være med på ting. Kunsten er å si nei til det meste, sier Bjørn Dæhlie (46) til Petter Northug (29) – gjennom VG. ekstremt mange tilbud om å være med på ting. Kunsten er å si nei til det meste, sier Bjørn Dæhlie (46) til Petter Northug (29) – gjennom VG.